Jamaica fogadó
A Jamaica fogadó (Jamaica Inn) 1939-ben bemutatott fekete–fehér angol bűnügyi film Alfred Hitchcock rendezésében. Ez Maureen O’Hara első főbb szerepe. A negatív főszereplő Charles Laughton. Ez a film volt Hitchcock utolsó olyan filmje, amit az Egyesült Királyságban készített, mielőtt az Egyesült Államokban folytatta volna filmes pályafutását.

Magyarországon 1940. április 26-án mutatták be Fekete éjszakák címen.

A történet Cornwall partjain játszódik, ahol 1819-ben valóban létezett egy Jamaica Inn nevű fogadó, ami azoknak a rablóknak és gyilkosoknak a tanyája volt, akik szándékosan kioltották a parton lévő jelzőtüzet, hogy a hajók zátonyra fussanak. Utána a legénységet legyilkolták és elrabolták a rakományt.

Cselekmény 
1819-ben az angliai Cornwall grófság partjainál veszélyes banda garázdálkodik. Tanyájuk a Jamaica fogadó, vezetőjük Joss, a fogadós. Módszerük, hogy hamis fényjelzésekkel a hajókat zátonyra futtatják és kifosztják, a túlélőket megölik. Ide igyekszik az árvaságra jutott fiatal Mary, Joss feleségének unokahúga, hogy rokonainál a fogadóban éljen. Útközben megismerkedik a helyi főúrral, Sir Humphrey Pengallan békebíróval, aki lovat bocsát rendelkezésére. Amikor Mary megérkezik, a banda tagjai a zsákmányból rájuk eső rész miatt méltatlankodnak, fő hangadójuk Jem, aki nemrég csatlakozott hozzájuk. Mary rájön, hogy nagybátyja fogadója egy hajófosztogató banda tanyája. Joss parancsára a lázító Jem-et lefogják és felakasztják, Mary azonban az utolsó pillanatban levágja őt a kötélről, és együtt elmenekülnek. A tengeren úszva jutnak el Sir Humphrey kastélyába, ahol Jem felfedi kilétét: ő valójában James Trehearne rendőrnyomozó, akit a hadügyminisztérium küldött a banda leleplezésére. Ő azonban még jobban szeretné a Joss mögött álló igazi vezető személyét kideríteni, aki a bandának előre pontosan megmondja, hogy mikor fog a part mellett elhaladni olyan hajó, amit érdemes kirabolni. Ez nem lehet Joss, mert ő nem rendelkezik ezzel az információval.  

Sir Humphrey kettős életet él. Segítségért küld egy levelet az egyik emberével a szomszédos helyőrségre, ő maga James-szel fegyveresen a Jamaica fogadóhoz megy, ahol azonban a banda tagjai rajtuk ütnek, és megkötözik őket. Mary is beoson a fogadóba, hogy a nagynénjét figyelmeztesse, meneküljön, amíg lehet, ő azonban nem akarja a férjét elhagyni.
Amikor a banda elmegy az aznap esedékes hajót kirabolni, Mary-t is magukkal hurcolják, a foglyokat pedig hátrahagyják Joss feleségére, aki pisztollyal őrzi őket. 

Sir Humphrey nem sokkal később ledobja magáról a hevenyészve és csak látszólag megkötött kötelet (amivel Joss kötözte meg), így Trehearne számára kiderül, hogy valójában ő a banda titokzatos vezére. 

A parton Mary-nek sikerül fellopóznia a jelzőfényhez, amivel jelt ad a hajónak, így az elkerüli a sziklákat és nem süllyed el. A rablók igen dühösek Joss-ra az elmaradt zsákmány miatt, ami arany lett volna. Joss menekülőre fogja és Mary-t is magával viszi egy kocsin, azonban az egyik társa rálő és eltalálja. Visszaérnek a fogadóba, de Joss annyira rossz bőrben van, hogy nemsokára meghal. Patience néni el akarja mondani Mary-nek, hogy ki a banda igazi feje, ekkor azonban lövés éri és ő is meghal. Az ajtóban Sir Humphrey áll. Megkötözi Mary-t és magával hurcolja.

Sir Humphrey terve az, hogy Franciaországba szökik, ahova Mary-t is magával akarja vinni.  James rendőrnyomozó ezt megelőzően kiszabadult, mert Patience kioldozta a köteleit,  így katonákkal üldözőbe veszi Sir Humphrey kocsiját. Sir Humphrey a lánnyal egy hajóra menekül; amikor látja, hogy James oda is követte, és nincs több esélye, felmászik a legmagasabb árbócra és a fedélzetre veti magát.

Szereplők 
Charles Laughton – Sir Humphrey Pengallan gróf, békebíró
Leslie Banks – Joss Merlyn bandavezér
Marie Ney – Patience, Merlyn felesége
Maureen O’Hara – Mary Yellen, Patience unokahúga
Emlyn Williams – Harry, árus, koldus
Robert Newton – James 'Jem' Trahearne, a bandába beépült rendőrnyomozó
Horace Hodges – Chadwick, inas, komornyik
Hay Petrie – lovász, istállófiú 
Frederick Piper – ügynök
Herbert Lomas – bérlő
Clare Greet – bérlő
William Devlin – bérlő
Jeanne De Casalis – Sir Humphrey barátja
Mabel Terry-Lewis – Lady Beston
A. Bromley Davenport – Ringwood
George Curzon – Murray kapitány
Basil Radford – Lord George

Források 
 

1939 filmjei
Brit bűnügyi filmek
Brit fekete-fehér filmek
Alfred Hitchcock-filmek
A Jamaica fogadó ( Jamaica Inn) ben bemutatott fekete–fehér angol bűnügyi film Alfred Hitchcock rendezésében . Ez Maureen O’Hara első főbb szerepe . A negatív főszereplő Charles Laughton . Ez a film volt Hitchcock utolsó olyan filmje , amit az Egyesült Királyságban készített , mielőtt az Egyesült Államokban folytatta volna filmes pályafutását . Magyarországon áprilisán mutatták be Fekete éjszakák címen . A történet Cornwall partjain játszódik , aholben valóban létezett egy Jamaica Inn nevű fogadó , ami azoknak a rablóknak és gyilkosoknak a tanyája volt , akik szándékosan kioltották a parton lévő jelzőtüzet , hogy a hajók zátonyra fussanak . Utána a legénységet legyilkolták és elrabolták a rakományt . Cselekmény 1819-ben az angliai Cornwall grófság partjainál veszélyes banda garázdálkodik . Tanyájuk a Jamaica fogadó , vezetőjük Joss , a fogadós . Módszerük , hogy hamis fényjelzésekkel a hajókat zátonyra futtatják és kifosztják , a túlélőket megölik . Ide igyekszik az árvaságra jutott fiatal Mary , Joss feleségének unokahúga , hogy rokonainál a fogadóban éljen . Útközben megismerkedik a helyi főúrral , Sir Humphrey Pengallan békebíróval , aki lovat bocsát rendelkezésére . Amikor Mary megérkezik , a banda tagjai a zsákmányból rájuk eső rész miatt méltatlankodnak , fő hangadójuk Jem , aki nemrég csatlakozott hozzájuk . Mary rájön , hogy nagybátyja fogadója egy hajófosztogató banda tanyája . Joss parancsára a lázító Jem-et lefogják és felakasztják , Mary azonban az utolsó pillanatban levágja őt a kötélről , és együtt elmenekülnek . A tengeren úszva jutnak el Sir Humphrey kastélyába , ahol Jem felfedi kilétét : ő valójában James Trehearne rendőrnyomozó , akit a hadügyminisztérium küldött a banda leleplezésére . Ő azonban még jobban szeretné a Joss mögött álló igazi vezető személyét kideríteni , aki a bandának előre pontosan megmondja , hogy mikor fog a part mellett elhaladni olyan hajó , amit érdemes kirabolni . Ez nem lehet Joss , mert ő nem rendelkezik ezzel az információval . Sir Humphrey kettős életet él . Segítségért küld egy levelet az egyik emberével a szomszédos helyőrségre , ő maga James-szel fegyveresen a Jamaica fogadóhoz megy , ahol azonban a banda tagjai rajtuk ütnek , és megkötözik őket . Mary is beoson a fogadóba , hogy a nagynénjét figyelmeztesse , meneküljön , amíg lehet , ő azonban nem akarja a férjét elhagyni . Amikor a banda elmegy az aznap esedékes hajót kirabolni , Mary-t is magukkal hurcolják , a foglyokat pedig hátrahagyják Joss feleségére , aki pisztollyal őrzi őket . Sir Humphrey nem sokkal később ledobja magáról a hevenyészve és csak látszólag megkötött kötelet ( amivel Joss kötözte meg ) , így Trehearne számára kiderül , hogy valójában ő a banda titokzatos vezére . A parton Mary-nek sikerül fellopóznia a jelzőfényhez , amivel jelt ad a hajónak , így az elkerüli a sziklákat és nem süllyed el . A rablók igen dühösek Joss-ra az elmaradt zsákmány miatt , ami arany lett volna . Joss menekülőre fogja és Mary-t is magával viszi egy kocsin , azonban az egyik társa rálő és eltalálja . Visszaérnek a fogadóba , de Joss annyira rossz bőrben van , hogy nemsokára meghal . Patience néni el akarja mondani Mary-nek , hogy ki a banda igazi feje , ekkor azonban lövés éri és ő is meghal . Az ajtóban Sir Humphrey áll . Megkötözi Mary-t és magával hurcolja . Sir Humphrey terve az , hogy Franciaországba szökik , ahova Mary-t is magával akarja vinni . James rendőrnyomozó ezt megelőzően kiszabadult , mert Patience kioldozta a köteleit , így katonákkal üldözőbe veszi Sir Humphrey kocsiját . Sir Humphrey a lánnyal egy hajóra menekül ; amikor látja , hogy James oda is követte , és nincs több esélye , felmászik a legmagasabb árbócra és a fedélzetre veti magát . Szereplők Charles Laughton – Sir Humphrey Pengallan gróf , békebíró Leslie Banks – Joss Merlyn bandavezér Marie Ney – Patience , Merlyn felesége Maureen O’Hara – Mary Yellen , Patience unokahúga Emlyn Williams – Harry , árus , koldus Robert Newton – James 'Jem' Trahearne , a bandába beépült rendőrnyomozó Horace Hodges – Chadwick , inas , komornyik Hay Petrie – lovász , istállófiú Frederick Piper – ügynök Herbert Lomas – bérlő Clare Greet – bérlő William Devlin – bérlő Jeanne De Casalis – Sir Humphrey barátja Mabel Terry-Lewis – Lady Beston A . Bromley Davenport – Ringwood George Curzon – Murray kapitány Basil Radford – Lord George Források 1939 filmjei Brit bűnügyi filmek Brit fekete-fehér filmek Alfred Hitchcock-filmek